**A Bélmegyeri Óvoda Házirendje**

Bélmegyer, 2018. szeptember 1.

**5643 Bélmegyer Szabadság tér 1.**

OM: 202524

**I. A házirend célja, feladata és tartalma**

A házirendben foglalt előírások célja, hogy biztosítsák az óvoda törvényes működését, a nevelés és oktatás zavartalan megvalósítását, valamint a gyermekek közösségi életének megszervezését.

A házirendben megfogalmazott szabályok vonatkoznak a gyermekekre, szüleikre, az intézmény valamennyi dolgozójára (pl.: dohányzás), és az óvodát meglátogató külsős személyekre is (pl.: szerelők, ételszállító).

A házirend felülvizsgálata legalább kétévente szükségessé válik, még akkor is, ha erre nincs központi, illetve felsőbb rendelkezés. Az óvoda vezetőségének át kell tekintenie az éppen érvényes szabályzatot abból a szempontból, hogy megfelel-e a hatályos jogszabályi előírásoknak, érvényesülnek-e az előírásai, eleget tesz-e az intézmény által kitűzött szabályozási célnak.

**II. Általános információk**

Az óvoda neve: Bélmegyeri Óvoda és Konyha

Az óvoda címe: 5643 Bélmegyer, Szabadság tér 1. Telefonszáma: 06/66/420-011/16., faxszám: 06/66/420-179

e-mail cím: belmegyeriovi@gmail.com

Óvodavezető neve: Szodorai Ágnes

Fogadóórája: kedd 1100-1200

**III. Az intézmény pontos nyitva tartása**

**1. A nevelési év meghatározása:** szeptember 1-jétől augusztus 31-ig.

* A tanév meghatározása: szeptember 1-jétől június 15-ig.
* A nevelés nélküli napok száma öt, időpontjuk az éves munkatervben kerül meghatározásra:
* Nyári zárás ideje: júl. vége — augusztus 31. (3 hét ügyelet+2 hét =5 hét)
* Téli szünet ideje: karácsony — újév (1 hét)

Az ügyeletek megszervezésének rendje:

* Az intézmény nyári zárásának ideje előtt 3 hétig az óvodában napi 8 órás időbeli korlátozással, valamint a nevelés nélküli napokon írásos kéréssel gyermekfelügyeletet biztosító ügyeleti ellátást lehet igénybe venni.

**2. Napi nyitva tartás:**

* Hétfőtől péntekig reggel 630-tól délután 1630-ig.
* Az óvoda bejárati ajtaja zárva tartásának rendje:
* Reggel: 8 óra és 12 óra között
* Délben: 13 és 15 óra között
* Délután: 16 órától, amennyiben a csoport már az udvaron tartózkodik.
* A gyermek óvodában tartózkodásának maximális ideje: napi 10 óra.

**IV. Az óvoda használatba vételének rendje**

**1.** Mikor veheti igénybe a gyermek az óvodát?

**1.1**. A 2,5 életév betöltésétől az iskolaérettség eléréséig, maximum 7 éves koráig.

**1.2.** Amennyiben a gyermek megbízhatóan ágy- és szobatiszta.

**1.3.** Amikor a gyermek egészséges, és erről orvosi igazolást tud a szülő bemutatni az óvónőnek.

**1.4**. Akkor, ha a szülő az étkezési térítési díjat befizette az adott hónapra.

**2.** Óvodai beiratkozás

A **Nemzeti köznevelési törvény** (a továbbiakban Nkt.) 8. § (1) bekezdése kimondja, hogy az óvoda a gyermek hároméves korától a tankötelezettség kezdetéig nevelő intézmény.

**2.1.** Az Nkt. 49. §-a szerint az óvodai felvétel, átvétel jelentkezés alapján történik. Az óvodába a gyermek — az alábbi kivétellel — harmadik életévének betöltése után vehető fel. A szülő gyermeke óvodai felvételét, átvételét bármikor kérheti, a gyermekek felvétele folyamatos.

Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, az érintett településen lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

**2.2.** Óvodánk elsősorban azokat a gyermekeket veszi fel, veszi át, akik a körzetünkben laknak, vagy a szülők itt dolgoznak. A felvételről, átvételről az óvoda vezetője dönt. Ha a jelentkezők száma meghaladja a felvehető gyermekek számát, az óvodavezető bizottságot szervez, amely javaslatot tesz a felvételre.

**2.3.** A helyi önkormányzat közzéteszi az óvoda felvételi körzetét, valamint az óvoda nyitva

tartásának rendjét. Óvodánknak fel kell venni, át kell venni azt a gyermeket, akinek kötelező (ötéves kor után) óvodába járni, ha lakóhelye, ennek hiányában tartózkodási helye a körzetében található.

**2.4**. Egy szervezett nyílt nap során lehetőséget biztosítunk a gyermekek és a szülők számára az intézmény megtekintésére és a felmerülő kérdések megválaszolására.

**2.5.** A beiratkozás a szülő személyes megjelenésével történik. Ekkor a szülők tájékoztatása (a házirend átadása) után a gyermek adatait rögzítjük.

**2.6.** A felvételről vagy az esetleges elutasításról írásban kell értesíteni a szülőket.

**2.7.** A beiratkozás folyamatos, a jelentkezési lap kitöltésével válik érvényessé. Az adatok

igazolása érdekében a gyermek és a szülők személyazonosságát igazoló dokumentumokat be kell mutatni.

**2.8.** Az óvodába felvett gyermekek csoportba való beosztásáról a szülők és az óvodapedagógusok véleményének kikérése mellett az óvodavezető dönt.

3. Az elhelyezés megszűnése

**3.1.** Megszűnik az óvodai elhelyezés az iskolai életmódra való felkészítő foglalkozások kivételével, ha a gyermek az óvodából igazolatlanul 10-nél több napot hiányzik, feltéve, ha az óvoda legalább kettő alkalommal írásban figyelmeztette a szülőket a hiányzás következményeiről.

**3.2.** Amennyiben a szülő másik óvodába kívánja áthelyeztetni gyermekét.

**3.3.** Óvodaköteles gyermek igazolatlan hiányzásáról, illetve rendszeres késéséről a jegyzőt

értesíteni kell.

**V. Gyermekek az óvodában**

**1.** A gyermek jogai

**1.1.** A gyermeknek joga, hogy

**a)** képességeinek, érdeklődésének, adottságainak megfelelő nevelésben és oktatásban részesüljön, tehetségének felismerése és fejlesztése érdekében,

**b)** a nevelési intézményben biztonságban és egészséges környezetben neveljék és oktassák, óvodai életrendjét pihenőidő, szabadidő, testmozgás beépítésével, sportolási, étkezési lehetőség biztosításával életkorának és fejlettségének megfelelően alakítsák ki, biztonsága érdekében az óvodában tartózkodása ideje alatt,

**c)** részére a nevelés-oktatás során a tájékoztatás nyújtása és az ismeretek közlése tárgyilagosan és többoldalú módon történjék,

**d)** személyiségi jogait, így különösen személyiségének szabad kibontakoztatásához való jogát, önrendelkezési jogát, cselekvési szabadságát, családi élethez és magánélethez való jogát a nevelési-oktatási intézmény tiszteletben tartsa, e jogának gyakorlása azonban nem korlátozhat másokat ugyanezen jogainak érvényesítésében, továbbá nem veszélyeztetheti a saját és társai, a nevelési-oktatási intézmény alkalmazottai egészségét,

testi épségét.

**e)** a gyermek az intézmény eszközeit (játékok, foglalkozási és fejlesztőeszközök), berendezéseit

(bútorok, rádió, magnó...), felszereléseit ingyenesen használhatja. Életkorának és fejlettségének megfelelően a napirendben és a házirendben megfogalmazottak szerint vegyen

részt saját környezete és az általa használt játékok, eszközök rendben tartásában.

**1.2.** A sajátos nevelési igényű gyermeknek joga, hogy különleges bánásmód keretében állapotának megfelelő pedagógiai, gyógypedagógiai ellátásban részesüljön attól kezdődően, hogy igényjogosultságát megállapították. A különleges bánásmódnak megfelelő ellátást a szakértői bizottság szakértői véleményében foglaltak szerint kell biztosítani.

**1.3.** A gyermeket a tőle elvárhatónál jobb teljesítményéért az intézmény házirendjében

foglaltak szerint jutalmazni kell.

1 Nkt. 46. §

A jutalmazás formái: dicséret, simogatás, pozitív kiemelés a csoport előtt stb.

Normaszegő magatartás esetén a fegyelmező intézkedések alkalmazásának elvei:

- arányosság a tettel

- a gyermek belássa viselkedése következményeit.

A fegyelmezés módszerei: figyelmeztetés, elmarasztalás, kiemelés a játékból, a közösségből, kiültetés székre „gondolkodni", elbeszélgetés a tettről

**1.4.** Az óvoda a gyermeknek az óvodai elhelyezéssel összefüggésben okozott kárért vétkességére tekintet nélkül, teljes mértékben felel. A kártérítésre a Ptk. rendelkezéseit kell alkalmazni azzal a kiegészítéssel, hogy a nevelési-oktatási intézmény felelőssége alól csak akkor mentesül, ha bizonyítja, hogy a kárt a működési körén kívül eső elháríthatatlan ok idézte elő. Nem kell megtéríteni a kárt, ha azt a károsult elháríthatatlan magatartása okozta.

**2.** A gyermekek ápoltsága, ruházata az óvodában

**2.1.** A gyermek akkor ápolt, ha a ruházata, teste, a haja, illetve a körme tiszta, az utóbbi megfelelő méretűre le van vágva.

**2.2.** A szobai, udvari váltóruhát, cipőt egészségi és kényelmi szempontok szerint válasszák ki. Nem célszerű a szoros, esetleg kinőtt ruházat. Kerülendő a műszálas, illetve túl merev anyagú farmeröltözet, a zárt edzőcipő.

**2.3.** Az öltözék, cipő, csizma jellel való ellátását kérjük az elcserélés elkerülése érdekében. A ruhákat, cipőket a kijelölt helyen, az öltözőben, a gyermek saját jelénél helyezzék el.

**2.4**. A ruhazsákba tegyenek pótruhát (fehérnemű, zokni, nadrág, póló).

**2.5.** Tornafelszerelés meglétéről (a csoport óvónőinek kérése alapján) és annak tisztaságáról gondoskodjanak a heti nagytorna napján.

**3.** A gyermekek étkeztetése az óvodában

**3.1.** A gyermekek napi háromszori táplálkozásának megszervezése az óvoda feladata. Az óvoda köteles a felhasznált élelmiszerekből ételmintát 48 órán át a hűtőben megőrizni (ÁNTSZ), kivéve a kirándulásokra készült tízórait és a vitaminpótlásra szolgáló plusz gyümölcsöt, zöldséget.

**3.2**. Házilag készített süteményt, tortát a szigorú HACCP-s előírás miatt nem tudunk bevenni.

**3.3.** A gyermek egyéni etetése otthonról hozott élelmiszerrel - az óvodában, az óvoda területén - a többi gyermek előtt, (csokoládé, sütemény, cukorka, banán stb.), nem megengedett,-kivétel: ételallergia, érzékenység és betegség - mivel így ellenőrizetlen élelmiszerek kerülnek az óvoda területére. Továbbá az óvoda tisztán tartását (öltöző, folyosó) is nehezíti.

**3.4.** Tej- és lisztérzékenység, cukorbetegség és egyéb sajátos étkezési szokások esetén, az eltérő étkezés megrendelésére, biztosítására az önkormányzati konyháról nincs lehetőség. Az eltérő jellegű gyermekétkezési igények ügyében az óvodavezetővel kell egyeztetni, adott esetben külön hozzájárulást kérni.

**3.5.** Az étkezések időpontja: tízórai 930-kor, ebéd 12 és 13 óra között, uzsonna 1530-kor. **3.6**. Célszerű a nagyon korán (630 és 7 óra között) érkező gyermeket is otthon megreggeliztetni.

**4.** A gyermekekkel kapcsolatos egészségügyi szabályok

**4.1**. A Népegészségügyi Szakigazgatási Szerv által előírt szabály, hogy a tanév alatt (szeptember 1-jétől június 15-ig) betegség esetén a háromnapos hiányzás után be

kell mutatni az orvosi igazolást.

**4.2**. Az óvodában csak teljesen egészséges gyermek tartózkodhat! Beteg, megfázott, gyógyszert, láz- vagy köhögéscsillapítót szedő, még lábadozó gyermek bevétele az óvodába a gyermek biztonságos gyógyulása és a többi gyermek egészségének megőrzése érdekében nem lehetséges. Ilyen esetben az óvónő kötelessége a gyermek átvételének megtagadása. A beteg gyermek az orvos által meghatározott időszakban nem látogathatja a nevelési-oktatási intézményt. Ha a pedagógus megítélése szerint a gyermek beteg, gondoskodik a többi gyermektől való elkülönítéséről, és a lehető legrövidebb időn belül értesíti a gyermek szüleit. Azt, hogy a gyermek ismét egészséges és látogathatja a nevelési-oktatási intézményt, részt vehet a foglalkozásokon, orvosnak kell igazolnia. Az igazolásnak tartalmaznia kell a betegség miatt bekövetkezett távollét pontos időtartamát is.

A fentiek értelmében amennyiben a gyermek napközben belázasodik, hány, hasmenése,

hasgörcse, illetve kötőhártya-gyulladása van, az óvónő köteles a szülőt telefonon értesíteni. Ilyen esetben a gyermeket a lehető legrövidebb időn belül el kell vinni az óvodából. Az orvos felkereséséről a szülő gondoskodik. Ezután a gyermek csak orvosi igazolással jöhet újból óvodába.

**4.3** Otthonról beküldött gyógyszer beadása a nap folyamán az óvónők részéről tilos! (Kivéve az allergia, illetve a magas láz csillapítására szolgáló készítményeket.)

**4.4** Az óvónő teendője baleset, vagy napközben megbetegedő gyermek esetén:

A gyermeket haladéktalanul el kell látni, miközben a csoportja felügyeletét meg kell szervezni. A baleset súlyosságától függően, illetve eszméletvesztés, lázgörcs esetén orvosról kell gondoskodni (mentő, orvos kihívása, elszállítása orvoshoz).

**4.5** Fertőző betegség (rubeola, bárányhimlő, skarlát, májgyulladás, tetű...) esetén a szülőnek bejelentési kötelezettsége van. Az óvoda a bejelentést követően fertőtlenítő takarítást végez.

5. Egyéb szabályozások

**5.1**. A gyermekek érkezésének és távozásának rendje (EMMI-rendelet 51. § (1) bekezdés)

**5.1.1** Az óvodába érkezésekor a szülő minden esetben személyesen adja át a gyermekét az

óvónőnek, egyébként a kapuból elengedett gyermekért felelősséget nem tudunk vállalni, mivel az óvónő nem is tud a gyermek megérkezéséről.

**5.1.2** A szülő minden esetben ellenőrizze, hogy a gyermeke ne hozzon be az óvodába olyan tárgyat, amely baleset forrása lehet (gyufa, kés, tű, öngyújtó, mobiltelefon...).

**5.1.3** A gyermeket a szülők, ezen kívül az általuk megnevezett, írásban bejelentett felnőtt, illetve nagyobb testvér viheti haza. Ennek hiányában a gyermeket nem adja ki az óvoda! **5.1.4** A válófélben lévő szülők esetében a gyermek elvitelét csak bírósági végzés bemutatása után korlátozhatja valamelyik szülő a másik rovására.

**5.1.5** Amennyiben a gyermekért nem jönnek az óvoda zárásáig (1630-ig), az ügyeletes óvónő kötelessége először telefonon keresni a szülőt, majd ha ez nem vezetett eredményre, a Gyermekjóléti Szolgálatot értesíteni.

**5.2**. Az óvodába járási kötelezettség

Az ötödik életévét betöltött gyermek számára kötelező a délelőtti foglalkozásokon való részvétel.

A foglalkozások ideje szeptember 15-től a nagycsoportban: 8.30 és 10 óra között, középső

csoportban 9 és 11 óra között.

* Ha a gyermek távolmaradását nem igazolják, a mulasztás igazolatlan.
* Ha a gyermek a közoktatási törvény 24. § (3) bekezdése alapján vesz részt óvodai nevelésben, és egy nevelési évben igazolatlanul tíz napnál többet mulaszt, az óvoda vezetője értesíti — a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII. 23.) Korm. rendeletben foglaltakkal összhangban — óvodás gyermek esetében az annak tényleges tartózkodási helye szerint illetékes általános szabálysértési hatóságot és a jegyzőt. Az értesítést követően a gyermekjóléti szolgálat és az óvoda haladéktalanul intézkedési tervet készít, amelyben a mulasztás okának feltárására figyelemmel meghatározza a veszélyeztető és az igazolatlan hiányzást kiváltó helyzet megszüntetésével a gyermek érdekeit szolgáló feladatokat.

**5.3.** A foglalkozásokról való távolmaradás, hiányzás megkérésének, indoklásának és

egészségügyi igazolásának szabályai:

igénybe venni, az intézmény vezetőjétől írásban szükséges5.3.1 Betegség miatti hiányzás esetén csak orvosi igazolással látogathatja újra az óvodát a

gyermek.

**5.3.2** Egyéb esetben, amennyiben a szülő három napnál hosszabb ideig (üdülés, külföldön való tartózkodás...) nem kívánja az óvodát igénybe venni, engedélyt kell kérni.

**5.3.3.** A mulasztást igazoltnak kell tekinteni, ha

**a)** a szülő előzetesen bejelentette az óvónőnek, hogy gyermekét nem viszi el az óvodába,

**b)** a gyermek beteg volt, és azt a házirendben meghatározottak szerint igazolja,

**c)** a gyermek hatósági intézkedés vagy egyéb alapos indok miatt nem tudott kötelezettségének eleget tenni.

**5.4** A gyermekek otthonról behozott tárgyainak, játékainak szabályozása

Az óvodának a Nkt. 25. § (3) bekezdése szerint lehetősége van az óvodai élet gyakorlásához nem szükséges eszközök, tárgyak bevitelét megtiltani, korlátozni vagy feltételekhez kötni, így előírhatja a bevitt dolgok megőrzőben, öltözőben való elhelyezését vagy a bevitel bejelentését.

Ha az előírt szabályokat megszegik, a bekövetkezett kárért a nevelési-oktatási intézmény nem felel.

Behozható tárgyak: kiscsoport első három hónapjában olyan személyes szőrös kisállat, takaró, párna..., amely a gyermek elalvását és az otthontól való elszakadást segíti, megkönnyíti.

Nem hozható be az óvodába: cumisüveg, otthoni játékok, ékszerek, drága ruhadarabok. Amennyiben ez mégis megtörténik, az óvónő ezeket elveszi a gyermektől, biztonságba helyezi, és hazamenetelkor átadja a szülőnek.

**5.5** A gyermekek nagyobb csoportjának meghatározása

Nagyobb csoport lehet:

* az azonos csoportba járó, ugyanahhoz a két óvónőhöz tartozó gyermekek csoportja,
* életkortól függetlenül, amennyiben vegyes csoportról van szó;
* az azonos életkorú gyermekek csoportja, például az óvodát kezdő, illetve az iskolába menő gyermekek csoportja;
* külön, speciális foglalkozásokon részt vevő gyermekek csoportja, például a fejlesztő, felzárkóztató, logopédiai, gyógytorna foglalkozásokon részt vevő gyermekek csoportja;

**VI. Szülők az óvodában**

**1**. A szülők jogai és kötelességei

**1.1.** A szülő jogai

**1.1.1.** A szülő joga a szabad óvodaválasztás (állami, egyházi, magán). Az óvodaköteles gyermek felvételét a kijelölt óvoda csak helyhiány miatt utasíthatja vissza, különösen akkor, ha a gyermek:

• hátrányos, illetve halmozottan hátrányos helyzetű,

• a gyermekek védelméről és a gyámügyi igazgatásról szóló törvény 41. §-a szerint jogosult a napközbeni ellátás igénybevételére,

• felvételét a gyámhatóság kezdeményezte.

**1.1.2.** A szülő joga, hogy megismerje a nevelési-oktatási intézmény pedagógiai programját, szervezeti és működési szabályzatát, házirendjét, tájékoztatást kapjon az abban foglaltakról. A házirend egy példányát a beiratkozáskor betekintés céljából át kell adni a szülőnek.

**1.1.3.** Joga, hogy saját gyermeke fejlődéséről, magaviseletéről rendszeresen részletes és érdemi tájékoztatást, a gyermek neveléséhez tanácsokat, segítséget kapjon.

**1.1.4.** Az intézmény vezetője és a pedagógus hozzájárulásával részt vehet a foglalkozásokon.

**1.1.5.** Kezdeményezheti szülői szervezet, óvodaszék létrehozását, és abban tevékenyen

közreműködhet.

**1.1.6.** Az óvodai szülői szervezet, közösség figyelemmel kíséri a gyermeki jogok érvényesülését, a pedagógiai munka eredményességét, a gyermekek, tanulók csoportját érintő bármely kérdésben tájékoztatást kérhet a nevelési-oktatási intézmény vezetőjétől, az e körbe tartozó ügyek tárgyalásakor képviselője tanácskozási joggal részt vehet a nevelőtestület értekezletein.

**1.1.7**. Megállapításairól tájékoztathatja az intézmény nevelőtestületét és a fenntartót. A gyermekek nagyobb csoportját érintő bármely kérdésben tájékoztatást kérhet az óvoda vezetőjétől, és az adott kérdés megtárgyalásakor, mint a szülői szervezet képviselője, tanácskozási joggal részt vehet a nevelőtestületi értekezleten.

**1.1.8.** A halmozottan hátrányos helyzetű gyermek szülőjét megilleti az a jog, hogy gyermeke óvodába járatásához — a gyermekek védelméről és a gyámügyi igazgatásról szóló törvényben meghatározottak szerint — anyagi támogatást kapjon.

**1.1.9.** A szülőnek az óvodai élet szervezésével kapcsolatos észrevételét, írásbeli javaslatát a nevelési-oktatási intézmény vezetője, a nevelőtestület, és az óvodaszék megvizsgálja, és arra a megkereséstől számított tizenöt napon belül, az óvodaszéktől legkésőbb a tizenötödik napot követő első ülésen érdemi választ kap.

**1.1.10**. A szülőt megilleti az a jog, hogy személyesen vagy képviselői útján —jogszabályban meghatározottak szerint — részt vegyen az érdekeit érintő döntések meghozatalában.

**1.1.11**. Az óvodáztatási támogatás

Ha a gyermek szülője óvodáztatási támogatásra jogosult, a gyermeknek egy óvodai nyitvatartási napon legalább hat órát az óvodában kell tartózkodnia.

Az óvoda vezetője köteles:

* az első igazolatlan nap után írásban tájékoztatni a szülőt a mulasztás következményeiről.
* a kifizetés esedékességét megelőzően — a jegyző által meghatározott időpontban —tájékoztatja a jegyzőt azoknak a napoknak a számáról, amelyről a gyermek igazoltan és igazolatlanul az óvodából mulasztott, feltéve, hogy a január—júniusi, vagy a július—decemberi időszakban a mulasztott napok száma együttesen meghaladja az óvodai nevelési napok huszonöt százalékát, továbbá arról, hogy a mulasztott napok száma nem érte el a fenti mértéket,
* értesíti a jegyzőt, ha a gyermek óvodai elhelyezése megszűnik.

**1.2.** A szülő kötelességei

Az óvoda az óvodás gyermekek fejlődését folyamatosan nyomon követi és legalább fél évenként írásban rögzíti. Az óvodás gyermek fejlődéséről a szülőt folyamatosan tájékoztatni kell.

* Ha a gyermeket nevelő óvodapedagógus a gyermek iskolába lépéshez szükséges fejlettségének elérése érdekében indokoltnak tartja, az óvoda vezetője tájékoztatja a szülőt a kötelességekről, továbbá a kötelességek nem megfelelő teljesítéséből eredő következményekről.
* Amennyiben a szülő az óvoda döntésében foglaltaknak önként nem tesz eleget, az óvoda vezetője az Nkt. 72. § (1) bekezdés a) pontjában, valamint (4) bekezdésében foglaltak alapján, a szülői egyet nem értést alátámasztó nyilatkozat megküldésével értesíti a gyermek lakóhelye szerint illetékes kormányhivatalt

**1.2.1.** A szülő kötelessége, hogy gondoskodjon a gyermeke testi, érzelmi, értelmi és erkölcsi fejlődéséhez szükséges feltételekről.

**1.2.2.** Kötelessége, hogy biztosítsa gyermeke zavartalan és rendszeres óvodába járását; A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt, a közoktatási törvény 8. § (2) pontja értelmében

Amennyiben a szülő másik óvodába kívánja vinni a gyermekét, az új óvoda igazolását meg kell kérni. Visszajelzés hiányában értesíteni kell az illetékes jegyzőt.

**1.2.3.** Kötelessége, hogy figyelemmel kísérje gyermeke fejlődését, és a tőle elvárható módon segítse a fejlődés folyamatát, valamint a gyermek közösségbe való beilleszkedését, a közösségi élet szabályainak elsajátítását.

**1.2.4**. Rendszeresen tartson kapcsolatot a gyermekével foglalkozó pedagógusokkal, és részükre az együttnevelés érdekében a szükséges tájékoztatást adja meg.

**1.2.5.** Tartsa tiszteletben az óvoda dolgozóinak emberi méltóságát és jogait. A pedagógus,

valamint az ő munkáját segítő alkalmazottak a nevelői-oktatói munka, illetve a gyermekekkel összefüggő tevékenysége során büntetőjogi védelem szempontjából közfeladatot ellátó személyeknek számítanak.

**1.2.6.** A szülő kötelessége, hogy gyermekével megjelenjen a nevelési tanácsadáson, továbbá biztosítsa gyermekének az iskolapszichológusi, óvodapszichológusi vizsgálaton és a fejlesztő foglalkozásokon való részvételét, ha a gyermekkel foglalkozó pedagógusok kezdeményezésére a 4 Nkt. 52. § (1) bekezdés 5 EMMI-rendelet 63. § (1) bekezdés

nevelőtestület erre javaslatot tesz. Ha az e bekezdésében foglalt kötelezettségének a szülő nem tesz eleget, a kormányhivatal kötelezi a szülőt kötelezettségének betartására.

2. A család és az óvoda közös nevelési elveinek kialakítása

Az óvodánkba járó gyermekeket arra neveljük, hogy tanulják meg tisztelni a felnőtteket, szeressék és fogadják el pajtásaik egyéniségét, másságát, tudják kifejezni magukat, de legyenek képesek alkalmazkodni is. Az esetleges konfliktusokat ne durvasággal, erőszakkal, árulkodással oldják meg. Ezen törekvésünk sikerességének érdekében kérjük, hogy otthon is ezeket az alapelveket erősítsék gyermekeikben.

Például:

* ne tegyenek a gyermek előtt indulatos, negatív megjegyzéseket mások gyermekére, annak származására, az óvodára, az ott dolgozó felnőttekre;
* ne biztassák gyermeküket verekedésre, még ha előző nap a gyermeküket érte is esetleg sérelem.

3. A nevelőkkel való kapcsolattartás, együttműködés lehetőségei

A szülőknek lehetőségük van arra, és azt mi igényeljük is, hogy az óvodában folyó pedagógiai munka kialakításában a megfelelő fórumokon aktívan vegyenek részt, ötleteikkel segítsék elő a közös gondolkozást. Annak érdekében, hogy a gyermekeket a nekik legmegfelelőbb módszer szerint neveljük, szükség van igazi, valós együttműködésre, nyitottságra és őszinteségre. Komolyabb probléma, konfliktus, ellentét esetén mindenképpen keressék fel az óvónőt, illetve az óvoda vezetőjét, és velük közösen próbálják megoldani a konkrét helyzetet.

Az együttműködésre alkalmas fórumok:

* szülői értekezletek,
* játszódélutánok,
* nyílt napok,
* közös rendezvények,
* fogadóórák (vezetői, óvónői),
* az óvónővel való rövid, esetenkénti megbeszélések.

Kérésünk, hogy reggel és hazavitelkor a néhány mondatos információcserén túl se a gyermekkel kapcsolatos, se magánjellegű beszélgetés miatt az óvónő figyelmét a gyermekekkel való foglalatossága közben hosszabb időre ne vonják el, mert az előidézheti baleset kialakulását, és zavarhatja a nevelés-oktatás folyamatát!

Gyermekükkel kapcsolatban információt, tájékoztatást csak a gyermek óvónőitől vagy az

óvodavezetőtől kérjenek.

4. Az óvoda helyiségeinek (csoportszobáinak, konyhájának, WC-jének) és udvarának a szülők

általi használatának rendjét az ÁNTSZ-előírásoknak és a helyi szabályozásoknak megfelelően

alakítjuk.

**Az intézmény egész területén, beleértve az óvoda udvarát és a kapu 5 méteres körzetét is, tilos a dohányzás!**

**5.** Az étkezési térítési díj befizetésének és lemondásának rendje

**5.1.** A befizetések időpontját előre kifüggesztjük az óvoda faliújságjára. (adott hónap 5. vagy az utána következő első munkanap)

**5.2.** Az ingyenes és az 50%-os étkezési díj a jogszabályban meghatározott feltételek megléte esetén igényelhető (rendszeres gyermekvédelmi kedvezmény megállapításáról szóló határozat bemutatása, nyilatkozat három gyermek megléte esetén, orvosi igazolás).

**5.3**. Hiányzás esetén a következő napi étkezés lemondható 8 óráig. A lejelentés 24 óra múlva lép életbe, és a következő befizetéskor írható jóvá. Amennyiben a gyermek a lejelentett napok után továbbra is hiányzik, újra le kell jelenteni, mert a folytatás nem automatikus. Lejelenteni az óvónő tájékoztatásával lehet, aki ezt rögzíti és aláírással igazoltatja.

A lejelentés elmulasztása esetén a térítési díj visszafizetésére nincs lehetőség.

**5.4.** A fizetési kötelezettség elmulasztása miatt csak az ötévesnél nagyobb = óvodaköteles

gyermek óvodai ellátása nem szüneteltethető!

**VII. Pedagógiai munka az óvodában**

**1.** Az óvoda mindennapos működésében kiemelt figyelmet kell fordítanunk a gyermek egészséghez, biztonsághoz való jogai alapján a teljes körű egészségfejlesztéssel összefüggő

feladatokra, amelyek különösen

a) az egészséges táplálkozás,

b) a mindennapos testnevelés, testmozgás,

c) a testi és lelki egészség fejlesztése, a viselkedési függőségek megelőzése,

d) a bántalmazás és az óvodai erőszak megelőzése,

e) a baleset-megelőzés és elsősegélynyújtás,

f) a személyi higiéné területére terjednek ki.

**2.** Az óvodai életet, a foglalkozásokat óvodánknak oly módon kell megszerveznie, hogy a szülők és a fenntartó igényeinek megfeleljen, és a szakmai követelményekben megfogalmazott színvonalon eleget tudjon tenni a gyermekek nevelésével és ellátásával, gondozásával összefüggő feladatainak. Az óvoda saját pedagógiai programja bármikor megtekinthető az óvoda honlapján, vagy elkérhető a vezetőtől.

**3.** Óvodánk kiemelt feladata az iskolát megelőző kisgyermekkori fejlesztés, továbbá a sajátos

nevelési igényű és a beilleszkedési, tanulási, magatartási nehézséggel küzdő gyermekek speciális igényeinek figyelembevétele, egyéni képességeikhez igazodó, legeredményesebb fejlődésük elősegítése, a minél teljesebb társadalmi beilleszkedés lehetőségeinek megteremtése.

**4.** Nevelési alapelveink szerint törekszünk arra, hogy az általunk nevelt gyermekek sokoldalúan, harmonikusan fejlődjenek. Személyiségük kibontakoztatásakor figyelembe vesszük életkori sajátosságaikat és egyéni képességeiket. Nevelésük során a gyermek mindenek felett álló érdekeit tartjuk szem előtt.

**VIII. Egyéb, az intézmény biztonságát garantáló szabályok**

**1.** Az óvoda bejárata napközbeni zárásának rendje fentebb olvasható.

**2.** A vezető szabályozza az óvoda épületében való tartózkodást, amely előírás a szervezeti és

működési szabályzatban található meg.

**3.** A vezető intézkedése a reklám jellegű anyagok elhelyezéséről: a vezetői engedély megkérése után, csakis az óvoda profiljával, tevékenységével, működésével kapcsolatos, illetve azzal összefüggő reklámszövegek, anyagok kerülhetnek ki az óvoda hirdetőtáblájára.

**4.** Az óvoda épületének hasznosítása egyéb célokra nem lehetséges.

**5.** Fontos és betartandó előírás, hogy az intézmény területén párt, politikai célú mozgalom vagy párthoz kötődő szervezet nem működhet, továbbá amíg az óvoda ellátja a gyermekek felügyeletét, ilyen jellegű tevékenység nem folytatható.

**6.** A hatályos jogszabály értelmében a dohányzás az intézmény teljes területén tilos. Tilos

továbbá az óvoda területén az alkohol- és a drogfogyasztás.

**7.** Az óvoda területén ügynöki és kereskedelmi tevékenység nem folytatható, kivéve az óvoda

által szervezett rendezvényen.

**8**. A tűz- és bombariadó esetén szükséges teendők felsorolását az intézmény szervezeti és

működési szabályzata tartalmazza.

**9.** Megbotránkoztató viselkedés (pl.: alkoholos állapot) esetén az óvoda dolgozói felszólíthatják a helytelenül viselkedő személyt az óvoda elhagyására.

**IX. A házirend nyilvánossága, megismerése**

Az SZMSZ mellett a házirendet is nyilvánosságra kell hozni, valamint egy példányát a gyermekét beíratni kívánó szülő kezébe kell adni.

A házirend nyilvánosságra hozatala a szülői értekezleteken történik, majd a megismerhetőség

folyamatos biztosítása érdekében az intézmény épületében kifüggesztésre kerül, valamint megtekinthető a fenntartó által üzemeltetett honlapon: http://belmegyer.hu/ovoda

**Záró rendelkezések**

**A Bélmegyeri Óvoda 2013. augusztus 15-én elfogadott házirend aktualizálása.**

**A Házirend hatálya, hatályba lépése:** Hatálya kiterjed: a szülőkre, gyerekekre, az óvoda dolgozóira, az óvoda területén tartózkodó minden egyénre.

Hatálybalépés: elfogadáskor.

**A felülvizsgálat rendje: 2 évente**

**A Házirendet elfogadásának ideje: 2018. szeptember 1.**

**Szodorai Ágnes intézményvezető**

**Gáspár Mária**

**nevelőtestületi tag óvodapedagógus**

**A Szülői Szervezet véleményezte: 2018. szeptember 1.**

**Kovács Szabó Alíz   
SzSz vezetője**